**

# Materiál na rokovanie

**Hospodárskej a sociálnej rady SR**

# dňa 15.8.2016

**K bodu č. 9)**

**Stanovisko k**

**návrhu zákona, ktorým sa mení a dopĺňa zákon č. 581/2004 Z. z o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov**

**Všeobecne k návrhu:**

Cieľom návrhu zákona podľa predkladateľa je úprava členstva v kontrolných orgánoch zdravotných poisťovní v záujme umožnenia širšieho zastúpenia odborníkov v týchto orgánoch. Tiež úprava podmienok na vydanie predchádzajúceho súhlasu, povolenia a úpravy podmienok odbornej spôsobilosti na výkon a obsadenie funkcií orgánov zdravotných poisťovní.

V predloženom návrhu zákona sa upravuje aj zabezpečenie poskytovania informácií o finančnej situácii fyzických a právnických osôb zo strany zdravotných poisťovní v prípade vykonávania bezpečnostných previerok týchto osôb. Účinnosť zákona sa navrhuje s prihliadnutím na predpokladanú dĺžku legislatívneho procesu a dĺžku legisvakancie zákona.

Návrh zákona nemá vplyv na rozpočet samosprávy.

**Pripomienky k návrhu:**

ZMOS k predloženému návrhu zákona neuplatňuje žiadne zásadné pripomienky

**Záver:**

ZMOS navrhuje, aby HSR SR odporučila návrh na ďalšie legislatívne konanie.

**Michal Sýkora**

**predseda**